Národná rada Slovenskej republiky

## **VII. volebné obdobie**

Číslo: CRD-2191/2017

**754a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho návrhu zákona o poskytovaní informácií o technickom predpise a o prekážkach voľného pohybu tovaru a o zmene zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov **(tlač 754)** v druhom čítaní

Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona o technickom predpise a o prekážkach voľného pohybu tovaru a o zmene zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov **(tlač 754)** (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením č. 964 z 8. decembra 2017 pridelila predmetný návrh zákona na prerokovanie týmto výborom:

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre hospodárske záležitosti.

Výbory prerokovali návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky schváliť:

* Ústavnoprávny výbor Národnej rady Slovenskej republiky uznesením č. 325 z 23. januára 2018
* Výbor Národnej rady Slovenskej republiky pre hospodárske záležitosti uznesením č. 198 z 25. januára 2018.

**IV.**

Z uznesení výborov Národnej rady Slovenskej republiky uvedených pod bodom III tejto správy vyplývajú nasledovné pozmeňujúce a doplňujúce návrhy:

1. V čl. I § 1 písm. b) sa slovo „predpise,1) “ nahrádza slovami „predpise podľa medzinárodnej zmluvy, ktorou je Slovenská republika viazaná,1) “.

Ide o legislatívno-technickú pripomienku; medzinárodná zmluva, ktorou je Dohoda o technických prekážkach obchodu nie je osobitný predpis.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I § 1 v poznámke pod čiarou k odkazu 1 sa v zátvorke pred slovo „oznámenie“ vkladajú slová „Príloha 1a Dohody o založení Svetovej obchodnej organizácie,“.

Ide o legislatívno-technickú pripomienku, ktorou sa spresňuje citácia medzinárodnej zmluvy.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I § 2 písm. o) a § 8 ods. 1 písm. c) sa slovo „jednej“ nahrádza slovom „niektorej“ a slová „zo strán“ sa nahrádzajú slovami „zo zmluvných strán“.

Ide o legislatívno-technickú pripomienku, ktorou sa precizuje právny text.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I § 3 písm. c) v poznámke pod čiarou k odkazu 12 sa slová „ods. 2“ nahrádzajú slovami „ods. 4“.

Legislatívno-technická úprava citácie poznámky pod čiarou k odkazu 12; pojem pôvodná slovenská technická norma je upravený v § 3 ods. 4 zákona č. .../2018 Z. z. o technickej normalizácii a o zmene zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov (tlač 753).

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I § 3 písm. f) sa za slová „voľného obchodu a“ vkladajú slová „o návrhu technického predpisu“.

Formulačná precizácia; úrad v oblasti výmeny informácií o technickom predpise informuje zodpovedný orgán o návrhu technického predpisu Turecka, ktorý je možné pripomienkovať.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I § 4 ods. 1 písm. b) sa slová „osobitný predpis,14) “ nahrádzajú slovami „smernicu Európskeho parlamentu a Rady (EÚ) 2015/1535 z 9.septembra 2015, ktorou sa stanovuje postup pri poskytovaní informácií v oblasti technických predpisov a pravidiel vzťahujúcich sa na služby informačnej spoločnosti,14) “.

 Poznámka pod čiarou k odkazu 14 znie:

„14) Ú. v. EÚ L 241, 17.9.2015.“

Ide o legislatívno-technickú pripomienku, ktorou sa precizuje právny text; smernice Európskej únie nie sú priamo aplikovateľné a z toho dôvodu sa nepripúšťa odkazovať na ne formou poznámky pod čiarou. Naviac, poznámka pod čiarou má len informatívnu hodnotu (bod 47 Prílohy č. 2 k Legislatívnym pravidlám tvorby zákonov).

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I § 4 ods. 1 písm. h) sa slová „prijme technický predpis“ nahrádzajú slovami „môže prijať technický predpis až“.

Formulačná precizácia na účely jednoznačnosti výkladu ustanovenia § 4 ods. 1 písm. h); zodpovedný orgán môže prijať technický predpis až po oznámení úradom podľa § 3 písm. d).

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I § 4 ods. 2 písmeno a) znie:

„a) plnia záväzky vyplývajúce zo záväzných aktov Európskej únie, výsledkom ktorých je prijatie technických požiadaviek alebo pravidiel o službách informačnej spoločnosti,“.

Ide o legislatívno-technickú pripomienku, ktorou sa zosúlaďuje právny text s čl. 7 ods. 1 písm. a) smernice Európskeho parlamentu a Rady (EÚ) 2015/1535 z 9. septembra 2015, ktorou sa stanovuje postup pri poskytovaní informácií v oblasti technických predpisov a pravidiel vzťahujúcich sa na služby informačnej spoločnosti *(„plnia záväzné akty Únie, výsledkom ktorých je prijatie technických špecifikácií alebo pravidiel o službách.“).*

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I § 4 ods. 2 písm. f) sa slovo „dohody19)“ nahrádza slovami „zmluvy, ktorou je Slovenská republika viazaná19)“.

Ide o legislatívno-technickú pripomienku; Zmluva o fungovaní Európskej únie je medzinárodná zmluva, a nie dohoda.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I § 5 ods. 2 písm. a) až c) sa na konci vypúšťajú slová „podľa § 2 písm. b)“.

Vypustenie nadbytočného vnútorného odkazu vzhľadom na pojem „služba informačnej spoločnosti“, ktorý je zavedený v § 2 písm. b) na účely celého návrhu zákona.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I § 5 ods. 2 písm. e) sa slová „osobitného predpisu23)“ nahrádzajú slovami „medzinárodnej zmluvy, ktorou je Slovenská republika viazaná23)“.

Ide o legislatívno-technickú pripomienku; medzinárodná zmluva, ktorou je Zmluvy o fungovaní Európskej únie“ nie je osobitný predpis.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I § 5 ods. 3 sa slová „určená lehota“ nahrádzajú slovami „predĺžená určená lehota podľa odseku 2 písm. a) a b)“.

Navrhované ustanovenie sa precizuje z dôvodu aplikačnej jednotnosti.

**Ústavnoprávny výbor NR SR**

***Gestorský výbor odporúča schváliť***

1. V čl. I § 5 ods. 7 písm. b) sa pred slovo „okolnosťou“ vkladá slovo „vážnou“.

Ide o legislatívno-technickú pripomienku, ktorou sa právny text zosúlaďuje s čl. 6 ods. 7 písm. b) smernice Európskeho parlamentu a Rady (EÚ) 2015/1535.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I § 5 ods. 9 sa slová „sa prijme“ nahrádzajú slovami „možno prijať“.

Formulačná precizácia na účely jednoznačnosti výkladu ustanovenia § 5 ods. 9; návrh technického predpisu podľa § 5 ods. 7 možno prijať až po doručení súhlasu Komisie.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I § 6 ods. 1 písm. a) sa za slová „voľného obchodu a“ vkladajú slová „k návrhu technického predpisu“.

Formulačná precizácia; zodpovedný orgán je oprávnený predložiť pripomienku k návrhu technického predpisu Turecka.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I § 6 ods. 3 písm. c) sa za slová „voľného obchodu a“ vkladajú slová „návrhu technického predpisu“.

Formulačná precizácia; zodpovedný orgán nepredkladá podrobné stanovisko k návrhu technického predpisu Turecka.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I § 8 ods. 1 v úvodnej vete, písm. b) a d), ods. 2 a ods. 4 sa slová „osobitného predpisu1)“ nahrádzajú slovami „medzinárodnej zmluvy, ktorou je Slovenská republika viazaná1)“.

Ide o legislatívno-technickú pripomienku; medzinárodná zmluva, ktorou je Dohoda o technických prekážkach obchodu nie je osobitný predpis.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I § 8 ods. 1 písm. c) sa slová „osobitného predpisu,27)“ nahrádzajú slovami „medzinárodnej zmluvy, ktorou je Slovenská republika viazaná,27)“ a v poznámke pod čiarou k odkazu 27 sa v zátvorke pred slovo „oznámenie“ vkladajú slová „Príloha 1a Dohody o založení Svetovej obchodnej organizácie,“.

Ide o legislatívno-technickú pripomienku; medzinárodná zmluva, ktorou je Dohoda o technických prekážkach obchodu nie je osobitný predpis.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. Vypúšťa sa Čl. II a súčasne sa zrušuje označenie článku I a čl. III sa označuje ako § 13 s nadpisom „Účinnosť“.

V súvislosti s vypustením čl. II sa primerane upraví názov zákona.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

Gestorský výbor odporúča hlasovať spoločne o všetkých pozmeňujúcich a doplňujúcich návrhoch, s odporúčaním gestorského výboru **s c h v á l i ť.**

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh zákona o poskytovaní informácií o technickom predpise a o prekážkach voľného pohybu tovaru a o zmene zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov **(tlač 754)**

**s c h v á l i ť** vznení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť**.**

Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 214 z 30. januára 2018.

Týmto uznesením výbor zároveň poveril spoločného spravodajcu Róberta Puciho predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 30. januára 2018

Jana **K i š š o v á**, v.r.

predsedníčka Výboru NR SR

pre hospodárske záležitosti